เงินบาทเปิด 31.37/39
ธนาคารซีไอเอ็มบีไทย รายงาน เงินบาทเปิด 31.37/39 อ่อนค่าตามค่าเงินยูโรที่ หลังปัญหาหนี้ยังยืดเยื้อ
30 ต.ค. 2565

ธนาคารซีไอเอ็มบีไทย รายงาน เงินบาทเปิด 31.37/39 อ่อนค่าตามค่าเงินยูโรที่ หลังปัญหาหนี้ยังยืดเยื้อ
นักบริหารเงินจากธนาคารซีไอเอ็มบี ไทย จำกัด เปิดเผยว่า เช้านี้เงินบาทเปิดตลาดที่ระดับ 31.37/39 บาท/ดอลลาร์ อ่อนค่าจากเย็นวานนี้ที่ปิดตลาดที่ระดับ 31.26/30 บาท/ดอลลาร์ ล่าสุดเงินบาทอยู่ที่ระดับ 31.34/36 บาท/ดอลลาร์ ทั้งนี้ เงินบาทที่อ่อนค่าเป็นไปตามทิศทางค่าเงินยูโรที่ยังมีข่าวไม่ดีอยู่
เช้านี้มีข่าวสกุลเงินยูโรร่วงลงหนักสุดนับตั้งแต่ช่วงต้นเดือนต.ค.ที่ผ่านมาเมื่อเทียบกับดอลลาร์สหรัฐ ในการซื้อขายที่ตลาดปริวรรตเงินตรานิวยอร์กเมื่อคืนนี้ (23 พ.ย.) หลังจากรัฐบาลเยอรมนีไม่สามารถระดมทุนได้ตามเป้าหมายในการเปิดประมูลขายพันธบัตรอายุ 10 ปีเมื่อวานนี้ ซึ่งทำให้เกิดความวิตกกังวลว่าเยอรมนีซึ่งเป็นประเทศยักษ์ใหญ่ของยูโรอาจจะได้รับผลกระทบจากวิกฤตหนี้สาธารณะ นอกจากนี้ ยูโรยังได้รับแรงกดดันหลังจากฟิทช์ เรทติ้งส์ เตือนว่าฝรั่งเศสมีความเสี่ยงที่จะถูกลดอันดับความน่าเชื่อถือหากวิกฤตหนี้ยูโรโซนลุกลาม
โดยเช้านี้ค่าเงินยูโรเคลื่อนไหวที่ระดับ 1.3365/3369 ดอลลาร์/ยูโร จากวานนี้ที่ปิดตลาดที่ระดับ 1.3460 ดอลลาร์/ยูโร ส่วนเงินเยนอยู่ที่ระดับ 77.03/08 เยน/ดอลลาร์ จากวานนี้ที่ปิดตลาดที่ระดับ 77.00 เยน/ดอลลาร์
นักบริหารเงิน คาดว่า ทิศทางค่าเงินบาทวันนี้ยังมีแนวโน้มอ่อนค่าต่อแต่ต้องรอดูสถานการณ์ของต่างประเทศ ประเมินกรอบการเคลื่อนไหวของเงินบาทระหว่าง 31.30-31.50 บาท/ดอลลาร์